Public procurement notice: Contract Award Notice
Published: 2025-03-27
Buyer: Ejendomsfonden Slagteribygningen
Country: DK
Region: DK031
Contract type: Services
Procedure: Negotiated with prior call for competition
CPV classification: 71000000 | 71311000: Civil engineering consultancy services
Estimated value: 2500000 DKK
Award criteria: price, quality

Technical requirements: Den udbudte kontrakt omfatter bygherrerådgivning til udvikling og transformation af slagteribygningen på Faaborg Havn. Ordregiver vil prækvalificere 4 tilbudsgivere. Ved udvælgelsen blandt de konditionsmæssige og egnede ansøgere vil ordregiver vælge de 4 ansøgere, som i lyset af den udbudte opgave vurderes at have den bedste tekniske og faglige formåen baseret på de fremsendte referencer. Ordregiver vil ved udvælgelsen vurdere, hvilke ansøgere der gennem de fremsendte referencer, herunder beskrivelsen af referencernes relevans for projektet med transformationen af slagteribygningen, har dokumenteret de mest relevante og sammenlignelige referencer i forhold til den udbudte opgave. Ved relevante referencer forstås referencer, der er sammenlignelige med den udbudte opgave i art/karakter og kompleksitet. Der lægges i den forbindelse særlig vægt på, at ansøger i sine referencer dokumenterer erfaring med bygherrerådgivning inden for følgende områder: a) Transformationsprojekter b) Projekter med fokus på bæredygtighed, herunder særligt cirkulært byggeri c) Granskning, kvalitetssikring, tilsyn og mitigering af projekterende rådgiveres og udførende entreprenørers ydelser Referencerne vurderes ud fra en helhedsbetragtning, hvor referenceprojekter, som indeholder de fleste (eller alle) af de ydelser, som er nævnt ovenfor, vil vægte højere end referencer, der kun delvist indeholder de nævnte elementer. Ordregiver forbeholder sig ret til at tildele kontrakten på baggrund af tilbudsgiverens indledende tilbud. Hvis ordregiver ikke benytter denne adgang til at tildele kontrakten på baggrund af tilbudsgiverens indledende tilbud, vil ordregiver forud for tildeling af kontrakten føre forhandlinger med tilbudsgiverne. Efter forhandlingerne får tilbudsgiverne mulighed for at udarbejde endelige, justerede tilbud, på grundlag af de løsninger, der har været præsenteret, drøftet og præciseret under forhandlingerne.
Den udbudte kontrakt omfatter bygherrerådgivning til udvikling og transformation af slagteribygningen på Faaborg Havn. Det er visionen, at den transformerede slagteribygning skal række ud i byen ved at skabe en stærk forbindelse mellem livet på havnen, herunder lystbådehavnen og op til Faaborgs historiske bymidte. Transformationen skal give byen et nytænkende og særligt bygningsværk, der med sin meget fleksible indretning og gode produktions-, opholds- og oplevelsesmuligheder, understøtter muligheder for synergi og samarbejde i huset og med de mange kulturelle og erhvervsmæssige aktører på havnen og i byen. Bygningstransformation fra nedlagt industribygning til byens nye kulturelle- og gastronomiske samlingssted skal bl.a. medvirke til at styrke lokale erhvervsinitiativer, fællesskaber i Faaborg og øhavsturismen. Projektet skal give slagteribygningen nyt liv og skabe et stærkt samlingspunkt, for både borgere, iværksættere og turister, hvor fødevareproduktion, bibliotek, kultur og foreningsliv er omdrejningspunkt. Fokus er, med afsæt i den historiske brug af slagteribygningen, at tilbyde attraktive rammer for lokal produktion, iværksætteri og kulturelle aktiviteter, som understøtter fællesskab og udveksling af viden. I fremtidens slagteribygning genoplives og fremvises lokal fødevareproduktion side om side med afholdelse af kulturelle arrangementer. Det hele forgår i industrielle, kulturhistoriske rammer, der ikke blot er kommercielle, men også tilbyder offentlige faciliteter, der medvirker til at understøtte aktiviteterne på området. Frivillige møder iværksættere, der sammen med medarbejdere fra Faaborg-Midtfyn Kommune og det lokale foreningsliv, rammesætter fælles aktiviteter. Visionen er at skabe en attraktion, der lokalt og regionalt kan fungere som en motor for udvikling, hvor iværksætteri, kultur- og foreningsliv og nye fællesskaber har gode muligheder for at blomstre året rundt. Og nationalt og internationalt kan blive et kulturelt og oplevelsesmæssigt kraftcenter, der tiltrækker flere gæster til området, understøtter øget kvalitetsturisme og byens langsigtede udvikling. Rådgiveren skal bistå Bygherren som sparringspartner i hele projekterings- og byggeprocessen med de nødvendige bygherrerådgivningskompetencer, der gør det muligt for Bygherren at varetage bygherrerollen på et højt professionelt niveau. Rådgiveren skal som en del af sin bistand til Bygherren desuden medvirke til at sikre, at projektet realiseres inden for rammerne af og under overholdelse af visionen for Slagterigrunden, bæredygtighedsstrategien, Visionen for kunst i slagteribygningen og strategi for tilgængelighed. Den vindende tilbudsgiver vil blive tilknyttet projektet som bygherrerådgiver undervejs i ordregivers gennemførelse af en projektkonkurrence til udvælgelse af en totalrådgiver. Ordregiver er i forhold til gennemførelse af denne projektkonkurrence bistået af tekniske rådgivere, hvorfor bygherrerådgiver ikke forventes at have et selvstændigt ansvar i forhold til gennemførelse af projektkonkurrencen. Bygherrerådgiver forventes dog at skulle deltage i de afsluttende forhandlinger med den eller de teams, der udpeges som vinder(e) af projektkonkurrencen. Efter afslutning af projektkonkurrencen forventes bygherrerådgiveren at skulle varetage et bredt spektrum af bygherrerådgivningsydelser i forbindelse med realiseringen af transformationen af slagteribygningen på Faaborg Havn. Opgaverne på kontrakten vil primært relatere sig til følgende ydelser: - Bistand under udbud af hoved- stor eller fagentrepriseaftaler. - Løbende bygherrerådgivning under projektering, udførelse og aflevering. - Økonomistyring. - Risikoanalyser og styring. - Bygherretilsyn og styring i forbindelse med projektering og udførelse. - Kvalitetssikring og projektgranskning. - IKT-ydelser. - Bæredygtighedsrådgivning, herunder navnlig rådgivning vedrørende cirkulært byggeri og fleksibilitet, herunder muligheder for udvikling og ændring over tid. -Commissioning.
Klage over udbuddet skal være indgivet til Klagenævnet for Udbud inden 45 kalenderdage efter, at ordregiver har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen. Klagen skal vedlægges et klagegebyr på 20.000 DKK. Se mere om indgivelse af klager på klagenævnets hjemmeside: www.klfu.dk.


Winner: Artelia A/S
Award value: 2500000
Number of bids: 4